Užhorod

Užhorod on linn Ukrainas, Taga-Karpaatia oblasti keskus. Asub Uži jõe ääres. 

 Ajalugu 

8.–9. sajandil sellesse piirkonda jõudnud slaavlased ehitasid Užhorodi kohale linnuse. 9. sajandil oli Užhorod Kiievi-Vene edelapoolne piirilinn. Kirjalikes allikates on linnust mainitud 903. aastal, kui linna vallutasid ungarlased vürst Árpádi juhtimisel.

1241. aastal põletasid tatarlased Batu-khaani juhtimisel linna maha.

1320. aastal läks linn 360 aastaks itaalia Drugethi aadlisuguvõsa kätte. Reformatsiooni ajal sai linnast protestantide keskus. 

1707. aastal oli linnas ungari vabadusvõitluse juhi Ferenc II Rákóczi staap. 1775. aastast on linnas kreekakatoliku piiskopi residents.

Aastatel 1919–1938 kuulus linn Tšehhoslovakkiale ja 1938–1944 Ungarile. 1945. aastast kuulub see Ukrainale (Nõukogude Liidu koosseisus 1944–1991). 1945. aastal avati linnas ülikool.

 Rahvastik 

Linn on läbi aegade olnud paljurahvuseline, seal elab ukrainlasi ja russiine (kokku umbes 89 900), venelasi (11 100), ungarlasi (8000), slovakke (2500) ja juute.

 Transport 

Užhorodis on raudteejaam ja lennujaam.

 Vaatamisväärsused 
pisi|Kreekakatoliku katedraal Užhorodis
 Užhorodi (Ungvári) kindlus
 vabaõhumuuseum
 kindlusekiriku varemed
 botaanikaaed

 Välislingid 

Kategooria:Ukraina linnad
Kategooria:Taga-Karpaadi oblast